
ΝΟΜΟΙ ΥΠ’ ΑΡΙΘ. 1543 

Αννταςιοδότι^οη των παΰάττον αγωνιστών της Εΰ νίκης 
Αντίστασης, αττοκατάστααη των αγωνιστών που διώχτη¬ 
καν για τα κκοιηοηκά τους ψροιήματα» και αυνταξιοδό- 
τηοη των αγωηοδέττοττ κατά της δικτατορίας και· άλ¬ 
λες διατάζεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Κορώνουμε χλι ηδίίοαμε τον αχόλουό ' νόμο ~ον ψήςιτε 
η Βουλή: 

ΤΜΗΜΑ Λ 

ΣΥΝΤΑΞΕΙΣ ΑΓΩΝΙΣΤΩΝ ΕΘΝΙΚΗΣ ΑΝΤΙΣΤΑΣΗΣ 
ΚΕΦΑΛΑΙΟ Α' 

ΔΙΚΑΙΟΥΧΟΙ ΑΠΟ ΔΙΚΟ ΤΟΥΣ ΠΑΘΗΜΑ 

Άρθρο 1. 

Δικαιούχοι. 

Αγωνιστές της Εθνικής Αντίστασης, των οποίων η ιδιό¬ 
τητα αυτή έχει αναγνωριστεί σύμφωνα με το Ν. 1285/1982 
(ΦΕΚ 115), δικαιούνται σύνταξη από το Δημόσιο Ταμείο αν 
έπαθαν διαρκή αναπηρία κατά την έννοια των άρθρων 2 και 4 
του παοόντος νόμου. 

Άρθρο 2. Λ . 

Γεγονότα που παρέχουν δικαίωμα σύνταςης. 

1. Δικαίωμα ένταξης θεμελιώνουν : 

α) Τα τραύματα που προξενήθηκαν σε αγωνιστές κατά 
-τη διάρκεια της υπηρεσίας τους στην Εθνική Αντίσταση 
και εξαιτίάς της δράσης τους σ’ αυτή. 

Επίσης τα τραύματα που προξενήθηκαν κατά τη διάρκεια" 
τη; α-.χμϊλωιία; ή τη; φυλάν.της ή της ομηρίες ή του ιγ- 
αλει-μού « ττρατόπεϊα τυγκίντροκης που οφείλονταν -ττν 
αντττΜίααή ίράση τους ή « αντίποινα γΓ αυτήν ή ντη-· 
ιδιότητά τους ως μελών των οργανώσεων του άρθρου 9 του 
Ν. 1285/1982 ή ως μεμονωμένων αγωνιστών. 

β) Τα νοσήματα που είναι απότοκα των κακουχιών κατά 
την υπηρεσία στην Εθνική Αντίσταση, την αιχμαλωσία, τη 
φυλάκιση ή την ομηρία λόγω της αντιστασιακής δράσης' ή 
κατά τον εγκλεισμό σε στρατόπεδα συγκέντρωσης για τη 
δράση τους αυτή ή την ιδιότητά τους, ως μελών των οργα¬ 
νώσεων του άρθρου 9 του Ν. 1285/1982 ή ως μεμονωμένων 
αγωνιστών. 

2. Τα οξέα νοσήματα θεμελιώνουν δικαίωμα σύνταξης, 
εφόσον εκδηλώθηκαν στη διάρκεια της δράσης στην Εθνική 
Αντίσταση. Τα χρόνια νοσήματα θεμελιώνουν δικαίωμα 
σύνταξης αν εκδηλώθηκαν μετά τη συμπλήρωση τρίμηνης 
υπηρεσίας στη ζώνη επαφής ή μέσα σ’,ένα εξάμηνο από την 
απομάκρυνση από τη ζώνη αυτή και εφόσον είχε συμπλη¬ 
ρωθεί τρίμηνη συνεχής υπηρεσία. 

3. Ο χρόνος φυλάκισης, αιχμαλωσίας, ομηρίας και εγ¬ 
κλεισμού σε στρατόπεδα συγκέντρωσης θεωρείται, αν πρόκει¬ 


ται για οξύ νόσημα, ως χρόνος δράσης στην Εθνική Αντί¬ 
σταση και αν πρόκειται για χρόνιο νόσημα, ως υπηρεσία 
στη ζώνη επαφής. . .. 

Οι παραπάνω χρονικοί περιορισμοί ως προς την εκδήλωση 
της νόσου δεν ισχύουν για τους ομήρους. 

4. Νοσήματα που θεμελιώνουν δικαίωμα σύνταξης είναι 
εκείνα που αναφέρονται στο άρθρο 43 του Κώδικα Πολε¬ 
μικών Συντάξεων (Π.Δ. 1285/1981 ΦΕΚ 314). 

Άρθρο 3. 

.. Όργανο προσδιορισμού της αναπηρίας. 

1. Το ποσοστό της αναπηρίας ορίζεται απο τις Πρωτο¬ 
βάθμιες Υγειονομικές Επιτροπές του Υπαλληλικού Κώδικα 
(Π.Δ. 611/1977 ΦΕΚ 198) που εδρεύουν σε κάθε νομό ή 
στα διαμερίσματα νομών, με βάση τον πίνακα νόσων και 
αναπηριών που ισχύει και που υπάρχει ως παραρτημα Λ 
στον Κώδικα Πολεμικών Συντάξεων. 

2. Εάν υπάρχουν πολλές βλάβες στο ίδιο πρόσωπο, ο 
γενικός βαθμός ανικανότητας υπολογίζεται σύμφωνα με 
όσα ορίζει το άρθρο 4 του Κώδικα Πολεμικών Συντάξεων. 

Άρθρο 4. 

Συντάξιμο ποσοστό αναπηρίας. 

Δικαίωμα σύνταξης παρέχεται αν το ποσοστό μείωσης της 
ικανότητας για εργασία είναι τουλάχιστον 25 %. 

Άρθρο 5. 

Ποσό σύνταξης. 

1. Η σύνταξη, που παρέχεται στους αναπήρους του άρ¬ 
θρου 1 ορίζεται ίση με τη μηνιαία σύνταξη την οποία δι¬ 
καιούται, σύμφωνα με τη νομοθεσία για τις πολεμικές συν¬ 
τάξεις της περιόδου 1940 - 1941, ο επιλόχίας που έχει το 
ίδιο ποσοστό ανικανότητας από τον τραυματισμό του κατά 
την εκτέλεση υπηρεσίας στον πόλεμο ή από νόσο απότοκη 
των κακουχιών της υπηρεσίας του αυτής. 

2. Τα επιδόματα ανικανότητας και οι προσαυξήσεις τους, 
που προβλέπονται κάθε φορά για τους συνταξιούχους ανα¬ 
πήρους πολέμου της περιόδου 1940 - 1941, καταβάλλονται 
μ* τις ίδιες προϋποθέσεις και στους αναπήρους που αναφέ- 
ρονται στο άρθρο 1 του νόμου αυτού. 

. Άρθρο 6. 

Απόδειξη παθήματος. 

1. Ο τόπος, ο χρόνος και οι συνθήκες του τραυματισμού 
πρέπει να αποδεικνύονται από επίσημα στοιχεία. 

Αν δεν υπάρχουν επίσημα στοιχεία, τα όργανα που απο¬ 
φασίζουν για τις συντάξεις μορφώνουν πεποίθηση για τα 
γεγονότα αυτά, ύστερα από ελεύθερη εκτίμηση των στοιχείων 
του φακέλου που δημιουργείται σύμφωνα με το άρθρο 8 του 
νόμου αυτού και του φακέλου που έχει δημιουργηθεί κατά τη 
διαδικασία αναγνώρισης της ιδιότητας του αγωνιστή "έής 
Εθνικής Αντίστασης με το Π.Δ. 379/1983 (ΦΕΚ 136). 
Η σχετική πράξη πρέπει να είναι ειδικώς και πλήρως αιτιο¬ 
λογημένη. 

• 2. Με τον τρόπο που ορίζεται, στην προηγούμενη παρά¬ 
γραφο αποδεικνύεται και η εκδήλωση της νόσου. 

Άρθρο 7. 

Σχέση παθήματος με την υπηρεσία. 

1. Για το είδος, του τραύματος ή της νόσου και τη σχέση 

τους με τις κακουχίες κατά την υπηρεσία στην Εθνι¬ 
κή Αντίσταση ή με τις κακουχίες της αιχμαλωσίας, της φυ¬ 
λάκισης, της ομηρίας λόγω της δράσης εναντίον των κατα- 
κτητών και του εγκλεισμού σε στρατόπεδα συγκέντρωσης 
λόγω της δράσης τους αυτής ή της ιδιότητάς τους ως μελών 
αντιστασιακών οργανώσεων, αποφαίνεται η οικεία Πρωτο¬ 
βάθμια Υγειονομική Επιτροπή. Η γνωμάτευσή της είναι 
υποχρεωτική για τα όργανα που αποφασίζουν για τις συν¬ 
τάξεις. ■ 

2. Η "γνωμάτευση της Πρωτοβάθμιας Υγειονομικής. Επι¬ 
τροπής, αν δεν είναι ομόφωνη μπορεί να προσβληθεί στη 
Δευτεροβάθμια Γγειονομική Επιτροπή, από τον αγωνιστή ή 
τα δικαιούχα πρόσωπα του άρθρου 10 του νόμου αυτού ή 
από τον Υπουργό Οικονομικών. Η απόφαση της Δευτερο- 
,όά&ΐ '.ας Υγειονομικής Επιτροπής είναι υποχρεωτική. 

Άρθρο 8. 

1. Στην αίτηση για αναγνώριση δικαιώματος σύνταξης, 
πρέπει να αναφέρονται με κάθε λεπτομέρεια ο τόπος, ο 
τρόπος, ο χρόνος και οι συνθήκες γενικά του τραυματισμού ή 
της εκδήλωσης της νόσου. Η αίτηση υποβάλλεται στη νο¬ 
μαρχία της περιοχής που κατοικούσε ή έδρασε ο παθών κατά 
το-.χρόνο που συνέβησαν τα γεγονότα για τα οποία ζητά τη 
συνταξιοδότηση, μαζί με τα δικαιολογητικά που αναφέρον- 
ται στο άρθρο 13 και με οποιοδήποτε άλλο στοιχείο επίσημο 
ή μη, που μπορεί να επηρεάσει την κρίση του αρμόδιου συν- 
ταξιοδοτικού οργάνου ή της Πρωτοβάθμιας Υγειονομικής 
Επιτροπής. 

Ο νομάρχης αναθέτει σε δημόσιο υπάλληλο ή υπάλληλο 
Ν.Π.Δ.Δ. ή Οργανισμού τοπικής αυτοδιοίκησης τη διενέρ¬ 
γεια ένορκης διοικητικής εξέτασης για να εξακριβωθούν οι 
συνθήκες του τραυματισμού, ο χρόνος και ο τόπος της εκδή¬ 
λωσης της νόσου και η σχέση του τραυματισμού ή της νό¬ 
σου με τα γεγονότα που θεμελιώνουν δικαίωμα σύνταξης 
κατά το άρθρο 2. 

Ως μάρτυρες εξετάζονται δύο τουλάχιστον αναγνωρισμένοι 
αγωνιστές της Εθνικής Αντίστασης που υπηρέτησαν μαζί 
με τον παθόντα στην Εθνική Αντίσταση και έχουν άμεση 
αντίληψη των γ'εγονότων. Για τους μεμονωμένους αγωνιστές 
εξετάζονται δύο τουλάχιστον πρόσωπα που γνωρίζουν τη 
δράση του αιτούντος. Ο υπάλληλος που ενεργεί τη διοικη¬ 
τική εξέταση συλλέγει επίσης πληροφορίες για την κοινή 
πεποίθηση που επικρατεί ως προς τα αίτια και τις συνθήκες 
του παθήματος μεταξύ των κατοίκων του τόπου όπου συνέ- 
βησαν τα γεγονότα ή όπου κατοικούσε τότε ο παθών και 
συντάσσει σχετικό πόρισμα λαμβάνοντας υπόψη και τη γνώ¬ 
μη ^ του οικείου δημάρχου ή προέδρου κοινότητας. Το πόρι¬ 
σμα αυτό διαβιβάζει μαζί με όλο το φάκελο στην Πρωτο¬ 
βάθμια Υγειονομική Επιτροπή του τόπου της κατοικίας του 
παθόντος κατά το χρόνο υποβολής της αίτησης. Τα όργανα 
της τοπικής αυτοδιοίκησης οφείλουν να παρέχουν κάθε 
είδους διευκόλυνση για τη διεκπεραίωση του έργου της 
διοικητικής εξέτασης. 

2. Η II ρωτοβάθμια Υγειονομική Επιτροπή καλεί τον 
παθόντα για αυτοπρόσωπη εξέταση. Σε περίπτωση αδυνα¬ 
μίας του να εμφανιστεί, η Επιτροπή γνωματεύει, με βάση τα 
στοιχεία του φακέλου του ή, εφόσον κρίνει τούτο αναγκαίο, 
μετά από κατ’ οίκον εξέταση. 

Η μη προσέλευση του παθόντος στην Επιτροπή συγχω- 
ρείται μόνο για λόγους υγείας, που πιστοποιούνται ύστερα από 
αίτησή του από το κρατικό νοσοκομείο που βρίσκεται πλη- 
σιέστερα στην κατοικία του. 

Η Πρωτοβάθμια Υγειονομική Επιτροπή δικαιούται πριν 
εκδώσει τη γνωμάτευσή της να «ροκαλέσει τη συμπλήρωση 
των εγγράφων, αν δεν μπορεί να μορφώσει γνώμη από αυτά 
που υπάρχουν. 

3. Μετά την εξέταση του παθόντος η Επιτροπή προσδιο¬ 
ρίζει, σύμφωνα με όσα ορίζονται στο άρθρο 3, το ποσοστό 
μείωσης της ικανότητας για εργασία και γνωματεύει με 


βάση και τα λοιπά στοιχεία του φακέλου για το χρόνο και το 
είδος του τραύματος και την άμεση σχέση του με τα γεγο¬ 
νότα που θεμελιώνουν δικαίωμα σύνταξης ή για το είδος 
της νόσου, το χρόνο της εκδήλωσής της και το αν αυτή είναι 
απότοκη κακουχιών εξαιτίας της αντιστασιακής δράσης, της 
αιχμαλωσίας, της φυλάκισης, της ομηρίας και του εγκλει¬ 
σμού σε στρατόπεδα συγκέντρωσης για τους λόγους που 
αναφέρονται στο άρθρο 2. % 

Η γνωμάτευση της Επιτροπής μαζί με το φάκελο που 
σχηματίζεται αποστέλλεται στο Γενικό Λογιστήριο του 
Κράτους (Γ.Λ.Κ.) για την έκδοση της πράξης που προβλέ¬ 
πει το άρθρο 106 του Κώδικα Πολεμικών Συντάξεων. 

Κατά της πράξης αυτής ασκούνται τα ένδικα μέσα τ: >υ 
προβλέπει ο Οργανισμός του Ελεγκτικού Συνεδρίου. 

4. Αν ο αϊτών αποβιώσει πριν εξετασθεί από την Πρωτο¬ 
βάθμια Υγειονομική Επιτροπή, η γνωμάτευση εκδίδεται 
με βάση τα στοιχεία του φακέλου. 

5. Μερική ή ολική επανάληψη της διαδικασίας που ορίζει 
το άρθρο αυτό δεν επιτρέπεται, εκτός αν ζητηθεί από το αρμό¬ 
διο συνταξιοδοτικό όργανο με πράξη ή απόφασή του. 

6. Επανεξέταση του παθόντος μπορεί να γίνει σύμφωνα 
με όσα ορίζονται στο άρθρο 122 του Κώδικα Πολεμικών 
Συντάξεων. Όπου στο άρθρο αυτό αναφέρεται η Ανώτατη 
Υγειονομική Επιτροπή για τις συντάξεις τιυν Αγωνιστών 
Εθνικής Αντίστασης του νόμου αυτού, νοείται η οικεία Πρω¬ 
τοβάθμια Υγειονομική Επιτροπή. 

ΚΕΦΑΛΑΙΟ Β' 

ΔΙΚΑΙΟΥΧΟΙ ΑΠΟ ΜΕΤΑΒΙΒΑΣΗ 

Άρθρο 9. 

Δικαιούχοι. 

Δικαίωμα σύνταξης από το δημόσιο ταμείο έχουν : 

α) Οι οικογένειες των αναπήρων του άρθρου 1 που πεθαί¬ 
νουν μετά τη συνταξιοδότηση τους. 

β) Οι οικογένειες των αγωνιστών* της Εθνικής Αντίστα¬ 
σης του Ν. 1285/1982, που θανατώθηκαν ή εκτελέστηκαν ή 
πέθαναν ή εξαφανίστηκαν κάτω από τις περιστάσεις που 
αναφέρονται στο άρθρο 2 του παρόντος νόμου. 

γ) Οι οικογένειες των αναπήρων του άρθρου 1, οι οποίοι 
πέθαναν έως την έναρξη της ισχύος του παρόντος και είχαν τις 
προϋποθέσεις συνταξιοδότησης σύμφωνα με το νόμο αυτόν καί 

δ) Οι οικογένειες εκείνων που είχαν-τις προϋποθέσεις 
συνταξιοδότησης σύμφωνα με το νόμο αυτόν και πέθαναν μετά 
τη δημοσίευσή του χωρίς να έχει αναγνωρισθεί το δικαίωμά 
τους για σύνταξη. 

Άρθρο 10. 

Πρόσωπα της οικογένειας. 

Ως προς τα πρόσωπα της οικογένειας που δικαιούνται 
σύνταξη και τους όρους και τις προϋποθέσεις της συνταξιο- 
" δότησής τους εφαρμόζονται οι διατάξεις των άρθρων 35 και 
36 του Κώδικα Πολεμικών Συντάξεων. 

Άρθρο 11. 

Ποσό σύνταξης της οικογένειας. 

Η σύνταξη, η οποία ανήκει στις οικογένειες τιον προηγού¬ 
μενων άρθρων, είναι ίση με τη μηνιαία σύνταξη που δικαιού¬ 
ται, ανάλογα με την περίπτωση και το ποσοστό αναπηρίας, η 
οικογένεια επιλοχία, ο οποίος πέθανε μετά τη συνταξιοδό- 
τησή του ή θανατώθηκε κατά την εκτέλεση υπηρεσίας του 
στον πόλεμο του 1940 - 41. 

Άρθρο 12. 

Απόδειξη - Διαδικασία. 

Για την απόδειξη του παθήματος ή τ/)ς εξαφάνισης ή του 
θανάτου, τη σχέση τους με τα γεγονότα που θεμελιώνουν 
δικαίωμα σύνταξης και τη διαδικασία για την απονομή σύν¬ 
ταξης στις οικογένειες των περιπτώσεων β', γ' και δ' του άρ¬ 
θρου 9, εφαρμόζονται οι διατάξεις των άρθρων 6 έιος 8. του 
νόμου αυτού. Όπου κατά τα άρθρα αυτά απαιτείται γνωμά¬ 
τευση της Πρωτοβάθμιας Υγειονομικής Επιτροπής, αυτή 
εκδίδεται. με βάση τα στοιχεία του φακέλου που σχηματί¬ 
ζεται. 

ΚΕΦΑΛΑΙΟ Γ' 
ΚΟΙΝΕΣ ΔΙΑΤΑΞΕΙΣ 


Άρθρα 13. 

Δικαιολογητικά. 

Δικαιολογητικά για την αναγνώριση δικαιώματος σύν¬ 
ταξης είναι : 

α) Για τον παθόντα : 

αα) πιστοποιητικό αγωνιστή Εθνικής Αντίστασης του 
άρθρου 10 του Π.Δ. 379/1983 και 

ββ) πιστοποιητικό κοινοτικής ή δημοτικής αρχής για την 
εγγραφή στα μητρώα αρρένων ή στα δημοτολόγια, 
β) Για τη χήρα σύζυγο, τα τέκνα και τους γονείς : 
αα) το παραπάνω πιστοποιητικό του αγωνιστή καί 
ββ) τα οριζόμενα κατά περίπτωση από το άρθρο 22 του 
Κώδικα Πολιτικών και Στρατιωτικών Συντάξεων (Π.Δ. 

1041/1979 ΦΕΚ 292). 

Άρθρο 14. 

1. Όπου στα άρθρα 1 έως 13 του νόμου αυτού αναφέρον- 
ται οι όροι «παθών» ή «θανών», νοείται και η «παθούσα» ή 
«θανούσα». Όπου γίνεται λόγος για δικαίωμα σύνταξης της 
χήρας συζύγου, νοείται και ο χήρος σύζυγος εφόσον έχει τις 
προϋποθέσεις της παρ. 3 του άρθρου 3 του Κώδικα Πολιτι¬ 
κών και Στρατιωτικών Συντάξεων. 

2. Στις περιπτώσεις που δεν ρυθμίζονται με τα άρθρα 1 
έως 13 εφαρμόζονται οι διατάξεις του Κώδικα Πολεμικών 
Συντάξεων που αναφέρονται στις συντάξεις όσων έπαθαν 
κατά την εκτέλεση υπηρεσίας στον πόλεμο του 1940 - 41 
και στις συντάξεις των οικογενειών τους, καθώς και στις 
συντάξεις των οικογενειών όσων· θανατώθηκαν ή εξαφανί¬ 
στηκαν ή πέθαναν κατά τον πόλεμο αυτόν. 

Άρθρο 15. 

Καταργούμενες και μεταβατικές διατάξεις. 

1. Από την έναρξη της ισχύος του νόμου αυτού καταργεί- 
ται το Ν.Δ. 412/1970 (ΦΕΚ 14). Οι συντάξεις και τα επι¬ 
δόματα ανικανότητας, που απονεμήθηκαν κατ’ εφαρμογή του 
είτε στους ίδιους τους παθόντες είτε στις οικογένειές τους, 
εξακολουθούν να καταβάλλονται στο ύψος που αναγνωρί¬ 
στηκαν και να διέπονται από τις διατάξεις περί πολεμικών 
συντάξεων. 

2. Από την έναρξη της ισχύος του νόμου αυτού καταρ- 
γείται ο Α.Ν. 1855/1951 (ΦΕΚ 183). Οι συντάξεις που 

αναγνωρίστηκαν κατ’ εφαρμογή του είτε σε παθόντα είτε σε 
οικογένειες θανόντων εξακολουθούν να καταβάλλονται στο 
ύψος που αναγνωρίστηκαν και εμπίπτουν στις διατάξεις 
των άρθρων 1 έως 14 του παρόντος. 

3. Όσοι από τους συνταξιούχους των προηγούμενων παρα¬ 
γράφων δικαιωθούν και σύνταξη σύμφωνα με τις διατάξεις 
των άρθρων 1. έως 14 του νόμου αυτού, δικαιούνται να 
εισπράττουν κατ* επιλογή τους μία μόνο από τις συντάξεις 
αυτές. Η επιλογή γίνεται με δήλωση στην αρμόδια διεύ¬ 
θυνση του Γενικού Λογιστηρίου του Κράτους. 

4. Δίκες που εκκρεμούν σε οποιονδήποτε βαθμό ενώπιον 
του Ελεγκτικού Συνεδρίου κατά τις διατάξεις του Α.Ν. 
1855/1951 και του Ν.Δ. 412/1970 καταργούνται. 

ΤΜΗΜΑ Β' 

ΑΠΟΚΑΤΑΣΤΑΣΕΙΣ 

ΚΕΦΑΛΑΙΟ Α' 

ΑΠΟΚΑΤΑΣΤΑΣΗ ΔΗΜΟΣΙΩΝ ΛΕΙΤΟΥΡΓΩΝ, 
ΥΠΑΛΛΗΛΩΝ ΚΑΙ ΑΛΛΩΝ 

Άρθρο 16. 

Δικαιούμενοι αποκατάστασης. 

1. Υποκαθίστανται διοικητικά και συνταξιοδοτικά οι 
ισόβιοι ή μόνιμοι δικαστικοί, καθώς και οι άμισθοι δημόσιοι 
λειτουργοί, οι δικαστικοί υπάλληλοι, οι κληρικοί, οι μόνιμοι 
πολιτικοί δημόσιοι υπάλληλοι, οι υπάλληλοι της Βουλής, ; οι 
τακτικοί, έκτακτοι και επικουρικοί καθηγητές Πανεπιστη¬ 
μίων ή λοιπών ισότιμων προς αυτά ανώτατων σχολών, οι 
υπάλληλοι των οργανισμών τοπικής αυτοδιοίκησης (ΟΤΛ) 
και των λοιπών νομικών προσώπων δημοσίου δικαίου, οι 
σιδηροδρομικοί, ως και οι τακτικοί υπάλληλοι τών οργανι¬ 


σμών κοινής ωφέλειας, των τραπεζών, των δημόσιων υπη¬ 
ρεσιών των οποίων μεταβλήθηκε η μορφή σε νομικά πρό¬ 
σωπα δημοσίου ή ιδιωτικού δικαίου, που αγωνίστηκαν στην 
Εθνική Αντίσταση και απολύθηκαν από την υπηρεσία τους 
για τα «κοινωνικά τους φρονήματα» μετά την έναρξη της 
εχθρικής κατοχής της Χώρας βάιει διαφόρων νσμοδετ.κώ· 1 
μέτρων κα. τυντακτικών πράξεων. 

2. Επίσης αποκαθίστανται διοικητικά και συνταξιοδοτικά 
και όσοι από τις πιο πάνω κατηγορίες προσώπων αγωνί¬ 
στηκαν στην Εθνική Αντίσταση και εξαναγκάστηκαν σε 
παραίτηση ή σε εγκατάλειψη της δέιης τους για τα «κοινωνι¬ 
κά τους φρονήματα». 

3. Ως αγωνιστές Εθνικής Αντίστασης, για την εφαρμογή 
των προηγούμενων παραγράφων, θεωρούνται όσοι αναγνω¬ 
ρίστηκαν σύμφωνα με τις διατάξεις του Ν. 1285/1982. 

4. Η απόλυση ή ο εξαναγκασμός σε παραίτηση ή εγκατά¬ 
λειψη της ·3έσης για τα «κοινωνικά φρονήματα» πρέπει .να 
προκύπτει από τα στοιχεία του υπηρεσιακού φακέλου- ή από 
άλλα επίσημα υπηρεσιακά έγγραφα. 

5. Δεν αποκαθίστανται όσοι από τους προαναφερομένούς 
συνεργάστηκαν κατά το από 21 Απριλίου 1967 έως 23 Ιου¬ 
λίου 1974 χρονικό διάστημα, άμεσα, φανερά ή συγκαλυμ¬ 
μένα με το τότε δικτατορικο καθεστώς. 

Άρθρο 17. ■ 

Διοικητική αποκατάσταση. ·. . 

1. Η διοικητική αποκατάσταση συνίσταται στα εξής : 
α) Αναγνωρίζεται ως πραγματική υπηρεσία ο χρόνος από την 

απόλυση ή τον εξαναγκασμό τους σε παραίτηση ή εγκατάλειψη 
■δέσης μέχρι την ημερομηνία που -δεωρείται ότι τερματίστηκε η 
υπηρεσία τους. Ως ημερομηνία τερματισμού της υπηρεσίας 
θεωρείται η ημερομηνία συμπλήρωσης 35ετούς υπηρεσίας ή 
η ημερομηνία κατάληψής τους από το όριο ηλικίας που προ- 
βλεπόταν για το βαθμό τους από. τις διατάξεις που ίσχύαν 
κατά το χρόνο τερματισμού της υπηρεσίας τους ή για όσους 
πέθαναν πριν από τη μεσολάβηση ενός από τους παραπάνω 
λόγους η ημερομηνία του θανάτου τους. Για όσους υπηρε¬ 
τούσαν σε υπηρεσίες που καταργήθηκαν χωρίς να υπάρξει 
διάδοχος φορέας, η πραγματική υπηρεσία .τους τερματίζεται 
την ημερομηνία κατάργησης των υπηρεσιών αυτών. 

β) Προάγονται μέχρι το βαθμό στον οποίο είχε προαχθεί 
νεώτερός τους στην επετηρίδα της υπηρεσίας στην οποία 
ανήκαν, ως το χρόνο που σύμφωνα με την προηγούμενη 
περίπτωσή θεωρείται ότι τερματίζεται η υπηρεσία τους. 
Σε καμιά περίπτωση η προαγωγή τους αυτή δεν μπορεί 
να προχωρήσει σε περισσότερους από. τρεις βαθμούς από 
εκείνον που είχαν κατά την απομάκρυνσή τους από την υπη¬ 
ρεσία. 

2. Οι παραπάνω μεταβολές της υπηρεσιακής κατάστασης 
γίνονται μετά την κρίση της Επιτροπής του άρθρου 24 του 
νόμου αυτού με απόφαση του αρμόδιου υπουργού ή του 
κατά νόμον οργάνου που δημοσιεύεται στην Εφημερίδα της 
Κυβερνήσεως. Η αποκατάσταση δε δημιουργεί δικαίωμ» αζό- 
ληψης άλλων οικονομικών παροχών, εκτός από τις συντ 2 ξ:> 
δοτικές που ορίζονται στο επόμενο άρδρο. 

3. Η αποκατάσταση δεν παρέχει δικαίωμα επανόδου στην 
ενεργό υπηρεσία, έστω και αν ο αποκαθιστάμενος ως τη 
δημοσίευση του νόμου αυτού δεν έχει συμπληρώσει 35ετία 
ή δεν έχει καταληφθεί από το όριο ηλικίας. 

Στην περίπτωση αυτή αυτός που αποκαθίσταται προάγε- 
ται με τους περιορισμούς της παρ. 1 ως το βαθμό που έχει 
προαχθεί νεώτερός του έως τη δημοσίευση του νόμου αυτού, 
κατά την οποία θεωρείται ότι τερματίζεται η υπηρεσία του. 

Άρθρο 18. 

Συνταξιοδοτική αποκατάσταση. 

1. Η συνταξιοδοτική αποκατάσταση όσων αποκαθίστανται 
διοικητικά κατά το άρθρο 17 συνίσταται στα εξής : 

α) Υπολογίζεται ως συντάξιμος όλος ο χρόνος εκτός υπηρε¬ 
σίας καθώς και ο χρόνος παραμονής εκτός οργανικών θέσεων, 
εκτόπισης, εξορίας, προφυλάκισης, καταδίκης σε στερητική 
της ελευθερίας ποινή, παράνομης απουσίας, αργίας, διαθεσι¬ 
μότητας, αν οι καταστάσεις αυτές είχαν την ίδια αιτία για την 
οποία έγινε η απόλυση ή ο εξαναγκασμός τους σε παραίτηση. 

β) Κανονίζεται ή αυξάνεται η σύνταξή τους, με βάση το 
μισθό του βαθμού στον οποίο προάγονται σύμφωνα με το άρ¬ 
θρο 17. 

2. Για τους υπαλλήλους που καλύπτονται ασφαλιστικά σε 
άλλους, πλην του Δημοσίου, φορείς κύριας ασφάλισης, ο χρόνος 
που αναγνωρίζεται ως συντάξιμη υπηρεσία θεωρείται ως χρό¬ 
νος ασφάλισης στους φορείς, στους οποίους υπάγονταν ή 
υπάγονται οι ασφαλισμένοι κατά το χρόνο τερματισμού της 
παραπάνω υπηρεσίας. 

Εισφορές εργοδότη και ασφαλισμένου για το χρόνο που 
αναγνωρίζεται, όπου αυτές απαιτούνται, βαρύνουν εξ ολο¬ 
κλήρου τον εργοδότη του υπαλλήλου ή το διάδοχο εργοδότη 
και, αν δεν υπάρχει εργοδότης, βαρύνουν το Δημόσιο. 

Ασφαλιστικές εισφορές που έχουν αποδοθεί στον αποκαθι- 
στάμενο, επιστρέφονται στο φορέα σύμφωνα αε τις διατάξεις 
του άρθρου 13 του Ν. 1405/1983 (ΦΕΚ 180). 

3. Από το χρόνο εκτός υπηρεσίας, που αναγνωρίζεται ως 
συντάξιμος, σύμφωνα με τις διατάξεις του άρθρου αυτού, αφαι- 
ρείται ο χρόνος που διανύθηκε στην ασφάλιση οποιουδήποτε 
ασφαλιστικού φορέα κύριας ασφάλισης, εκτός ακό το χρόνο 
κου ϊιανύ·8ηκε στον Ο.Γ.Α. 

Ο αποκαθιστάμενος, και αν ακόμη θεμελιώνει δικαίωμα 
σύνταξης από το Δημόσιο Ταμείο, μπορεί να μεταφέρει το 
χρόνο της δημόσιας υπηρεσίας του σε άλλο κύριο ασφαλιστικό 
φορέα στον οποίο μεταγενέστερα ασφαλίστηκε. Αν θεμελιώ¬ 
νεται δικαίωμα σύνταξης, οι εισφορές εργοδότη και ασφαλι¬ 
σμένου βαρύνουν το Δημόσιο. Αν δεν θεμελιώνεται τέτοιο 
δικάίωμα, ως προς τις εισφορές εφαρμόζονται οι διατάξεις του 
άρθρου 85 του Α.Ν. 1854/1951 (ΦΕΚ 182), όπως αντικα- 
ταστάθηκε με το άρθρο 4 του Ν. 1405/1983. 

4. Θέματα καταβολής και επιστροφής εισφορών, κατά τις 
διατάξεις των προηγούμενων παραγράφων, ρυθμίζονται με 
κοινή απόφαση των Υπουργών Οικονομικών, Κοινωνικών 
Ασφαλίσεων και του αρμόδιου κατά περίπτωση υπουργού. 

•Άρθρο 19. 

Αποκατάσταση εκπαιδευτικών λειτουργών. 

1. Οι διατάξεις των άρθρων 17 και 18 εφαρμόζονται και 
για τους εκπαιδευτικούς που αγωνίστηκαν στην Εθνική Αν¬ 
τίσταση και στους οποίους, ενώ είχαν υποβάλει αίτηση διο¬ 
ρισμού σε θέση εκπαιδευτικού στο Δημόσιο και είχαν σειρά 
τα διοριστούν σύμφωνα με τον πίνακα διοριστέων, δεν επι- 
τράπηκε ο διορισμός λόγω των «κοινωνικών τους φρονη¬ 
μάτων», εφόσον αυτό αποδεικνύεται από σχετικό έγγραφο 
του αρμόδιου για το διορισμό τους οργάνου. 

Οι διατάξεις των άρθρων 17 και 18 τον παρόν. ος νόμου 
εφαρμόζονται και για τους εκπαιδευτικούς που, λόγω της αν¬ 
τίθεσής" τους προς το δικτατορικό καθεστώς τη; περιόδου 
αειο 21 Απριλίου 1967 έως 23 Ιουλίου 1974, δεν διορίστη¬ 
καν ενώ είχαν σειρά σύμφωνα με τον πίνακα διοριστέων. ευ; 
σαν αυτό αποδεικνύεται από σχετικό έγγραφο του αρμόδιου 
για το διορισμό τους οργάνου. 

2. Η κατά την προηγούμενη παράγραφο αποκατάσταση σε 

καμιά περίπτωση δεν μπορεί να καλύψει χρονικό διάστημα 
μεγαλύτερο των πέντε ετών. ... 

3. Ο χρόνος που αναγνωρίζεται με τις προηγούμενες παρα¬ 
γράφους λαμβάνεται υπόώη για την επανένταξή τους, σύμφωνα 
με το άρθρο 72 του Ν. 309/1976 (ΦΕΚ 100). 

.4. Οι διατάξεις των προηγούμενων παραγράφων έχουν 
ανάλογη εφαρμογή και για τους σπουδαστές των Παιδα¬ 
γωγικών Άκαδημιών που είχαν αντιστασιακή δράση και δεν 
τους επιτράπηκε, για τους πιο πάνω λόγους, να συνεχίσουν 
τις σπουδές τους σ’ αυτές. 

Ο χρόνος που αναγνωρίζεται ως συντάξιμος αρχίζει από την 
ημερομηνία διακοπής των σπουδών τους από τις Ακαδημίες. 

ΚΕΦΑΛΑΙΟ Β'. 

Α Π ΟΚΑΤΑΣΤΑΣΗ ΣΤΡΑΤΙΩΤΙΚΩΝ 
Άρθρο 20. 

Δικαιούμενοι αποκατάστασης. 

1. Αποκαθίστανται διοικητικά και συνταξιοδοτικά οι 
αξιωματικοί, ανθυπασπιστές και υπαξιωματικοί των Ενό¬ 
πλων Δυνάμεων, καθώς και οι αντίστοιχοι και τα κατώτερα 


όργανα της Χωροφυλακής, της Α,στυνομίάς Πόλεων, του. 
Πυροσβεστικού Σώματος και. του Λιμενικού Σώματος που 
αγωνίστηκαν στην Εθνική Αντίσταση και λόγω των «κοινω¬ 
νικών τους φρονημ.άτο;ν» απομακρύνθηκαν, αποστρατεύθη- 
καν ή ακοτάχΨηκαν από την υπηρεσία τους μετά την έναρξη 
της εχθρικής κατοχής της Χώρας βάσει διαφόρων νομοθε¬ 
τικών μέτρων και συντακτικών πράξεων. 

2. Επίσης αποκαθίστανται διοικητικά και συνταξιοδοτικά 
και όσοι από τους πιο πάνω αγωνίστηκαν στην Εθνική Αντί¬ 
σταση και εξαναγκάστηκαν σε παραίτηση για τα «κοινωνικά 
τούς φρονήματα». 

3. Ως αγωνιστές Εθνικής Αντίστασης, για την εφαρμογή 
των προηγούμενων παραγράφων, θεωρούνται όσοι αναγνω¬ 
ρίστηκαν σύμφωνα με τις διατάξεις του Ν. 1285/1982. 

4. Η απομάκρυνση, η αποστρατεία, η απόταξη και ο εξα¬ 
ναγκασμός σε παραίτηση για «κοινωνικά φρονήματα» πρέπει 
να προκύπτει από τα στοιχεία του φακέλου ή από επίσημα 
έγγραφα. 

5. Δεν αποκαθίστανται, όσοι από τους πιο πάνω συνεργά¬ 
στηκαν κατά το διάστημα από 21 Απριλίου 1967 έως 23 Ιου¬ 
λίου 1974 άμεσα, φανερά ή συγκαλυμμένα με το τότε δικτατο- 
ρικό καθεστώς. 

Άρθρο 21. 

Διοικητική αποκατάσταση. 

1. Η διοικητική αποκατάσταση συνίσταται στα εξής : 
α) Αναγνωρίζεται ως πραγματική υπηρεσία ο χρόνος από 
την απομάκρυνση, αποστρατεία, απόταξη ή τον εξαναγκασμό 
τους σε παραίτηση έως την ημερομηνία που θεωρείται ότι 
τερματίστηκε η υπηρεσία τους. 

Ως ημερομηνία τερματισμού της υπηρεσίας θεωρείται η 
ημερομηνία αποστράτευσης νεώτερού τους, η ημερομηνία 
κατάληψής τους από το όριο ηλικίας που προβλεπόταν για το 
βαθμό τους από τις διατάξεις που ίσχυαν κατά το χρόνο τερ¬ 
ματισμού της υπηρεσίας τους ή για όσους πέθαναν πριν από 
τη μεσολάβηση ενός από τους παραπάνω λόγους η ημερομη- 
νίάτου θανάτου τους. 

β) Προάγονται μέχρι το βαθμό που είχε προαχθεί νεώτερός 
τους στην επετηρίδα του όπλου ή του σώματος, στο οποίο 
ανήκαν, ως το χρόνο του σύμφωνα με την παράγραφο αυτή 
θεωρείται ότι τερματίζεται η υπηρεσία τους. 

Η προαγωγή δεν μπορεί να προχωρήσει σε περισσότερους 
βαθμούς απ’ όσους ορίζονται κατά πεοίπτωση στο άοθοο 6 του 

2. Οι παραπάνω μεταβολές της υπηρεσιακής κατάστασης 
του αποκαθισταμένου γίνονται, ύστερα από κρίση της Επι¬ 
τροπής του άρθρου 24, με απόφαση του αρμόδιου υπουργού 
που δημοσιεύεται στην Εφημερίδα της Κυβερνήσεως ή με 
προεδρικό διάταγμα, αν απαιτείται, μετά από πρόταση του 
αρμόδιου υπουργού. Η αποκατάσταση δε δημιουργεί δικαί¬ 
ωμα απόληψης άλλων οικονομικών παροχών εκτός από τις 
συνταξιοδοτικές που ορίζονται στο επόμενο άρθρο. 

3. Η αποκατάσταση δεν παρέχει δικαίωμα επανόδου στην 
ενεργό υπηρεσία, έστω και αν ο αποκαθιστάμενος, ως τη δημο¬ 
σίευση του νόμου αυτού, δεν έχει συμπληρώσει 35ετία ή δεν 
έχει καταληφθεί απο το όριο ηλικίας του βαθμού του. Στην 
περίπτωση αυτή, αυτός που αποκαθίσταται προάγεται με τους 
περιορισμούς της παρ. 1 ως το βαθμό που έχει προαχθεί 
νεώτερός του έως τη δημοσίευση του παρόντος, κατά την 
οποία και θεωρείται ότι τερματίζεται η υπηρεσία του. 

Άρθρο 22. 

Συνταξιοδοτική αποκατάσταση. 

1. Η συνταξιοδοτική αποκατάσταση όσων αποκαθίσταν- 
ται διοικητικά κατά το άρθρο 21 συνίσταται στα εξής : 

α) Iπολογιζεται ως συντάξιμος όλος ο χρόνος εκτός υπη¬ 
ρεσίας, καθώς και ο χρόνος παραμονής εκτός οργανικών θέ¬ 
σεων, εκτοπισης, εξορίας, προφυλ.άκισης, καταδίκης σε στε¬ 
ρητική της ελευθερίας ποινή, παράνομης απουσίας, λιπο- 
ταξίας, αργίας, διαθεσιμότητας, αν οι καταστάσεις αυτές 
είχαν την ίδια αιτία για την οποία έγινε η απομάκρυνσή 
τους και 

β) Κανονίζεται ή αυξάνεται η σύνταξή τους, με βάση το 
μισθό του βαθμού στον οποίο προάγονται σύμφωνα με το άρ¬ 
θρο 21. 

2. Από το χρόνο εκτός υπηρεσίας, που αναγνωρίζεται ως 
συντάξιμος σύμφωνα με τις διατάξεις του άρθρου αυτού, αφαι- 
ρείται ο χρόνος που διανύθηκε στην ασφάλιση οποιουδήποτε 
ασφαλιστικού φορέα κύριας ασφάλισης. 

Ο αποκαθιστάμενος, και αν ακόμη θεμελιώνει δικαίωμα 
σύνταξης από το Δημόσιο Ταμείο, μπορεί να μεταφέρει το 
χρόνο της δημόσιας υπηρεσίας του σε άλλο κύριο ασφαλιστικό 
φορέα στον οποίο μεταγενέστερα ασφαλίστηκε. Αν θεμελειώ- 
νε'ται δικαίωμα σύνταξης, οι εισφορές εργοδότη και ασφα¬ 
λισμένου βαρύνουν το Δημόσιο. Αν δε θεμελιώνεται τέτοιο 
δικαίωμα, ως προς τις εισφορές, εφαρμόζονται οι διατάζεις 
του άρθρου 85 του Α.Ν. 1854/1951, όπως αντικαταστάτηκε 
με το άρθρο'4 του Ν. 1405/1983. 

ο. Θέματα καταβολής εισφορών, κατά τις διατάξεις της 
προηγούμενης παραγράφου, ρυθμίζονται με κοινή απόφαση 
των Υπουργών Οικονομικών, Κοινωνικών Λσφ*/ ίιεων και 
του αρμόδιου, κατά περίπτωση υπουργού. 

4. Μεταβολές τ-ης υπηρεσιακής κατάστασης των στρατιω¬ 
τικών που έγιναν κατ’εφαρμογή του Π .Δ. 379/1983 λαμβάνον- 
ται υπόψη για τον κανονισμό ή την αύξηση της σύνταξής τους. 

Άρθρο * 23. 

Αποκατάσταση μαθητών παραγωγικών σχολών. 

Στους μαθητές και τελειόφοιτους των παραγωγικών 
σχολών των Ενόπλων Δυνάμεων και των Σωμάτων Ασφα¬ 
λείας, οι οποίοι αγωνίστηκαν στην Εθνική Αντίσταση και 
στους οποίους δεν επιτράπηκε να συνεχίσουν τις σπουδές 
τους σ’ αυτές ή να εισαχθούν και εξελιχθούν στο στράτευμα, 
όπως οι υπόλοιποι της τάξης τους, λόγοι των «κοινωνικών 
τους φρονημάτων», αναγνωρίζεται ως χρόνος πραγματικής 
συντάξιμης στρατιωτικής υπηρεσίας χρονικό διάστημα πέντε 
ετών που αρχίζει από την ημερομηνία διακοπής των σπουδών 
τους. Για την αναγνώριση του χρόνου αυτού έχουν ανάλογη 
εφαρμογή οι διατάξεις του νόμου αυτού που αφορούν την απο¬ 
κατάσταση των στρατιωτικών. 

ΚΕΦΑΛΑΙΟ Ρ. 

ΚΟΙΝΕΣ ΔΙΑΤΑΞΕΙΣ 
Άρθρο 24. 

Επιτροπή Αποκατάστασης Διωχθέντων Υπαλλήλων 
και Στρατιωτικών. 

1. Η εξακρίβωση των προϋποθέσεων αποκατάστασης όσων 
αναφέρονται στα άρθρα 16, 19, 20 και 23 ανατίθεται στην 
Επιτροπή Αποκατάστασης Διωχθέντων Υπαλλήλων και 
Στρατιωτικών (Ε.Α.Δ.Ύ.Σ.). 

2. Η Επιτροπή εδρεύει στο Γ.Λ.Κ. και λειτουργεί σε 
δύο τμήματα. 

Το Α' τμήμα είναι αρμόδιο για την εξέταση των αιτήσεων 
που αναφέρονται στα άρθρα 16 και 19. 

Το Β' τμήμα είναι αρμόδιο για την εξέταση των αιτήσεων 
που αναφέρονται στα άρθρα 20 και 23. 

. Άρθρο 25. 

Σύνθεση της Επιτροπής. 

1. Στο Α' τμήμα συμμετέχουν σύμβουλος ή πάρεδρος 
των νομικών υπηρεσιών της διοίκησης ως πρόεδρος και ως 
μέλη δύο ανώτεροι υπάλληλοι του Γ.Λ.Κ., ένας ανώτερος 
υπάλληλος του Υπουργείου Προεδρίας της Κυβέρνησης και 
ένας ανώτερος υπάλληλος του Υπουργείου Εσωτερικών. 

2. Στο Β' τμήμα συμμετέχουν σύμβουλος ή πάρεδρος των 
νομικών υπηρεσιών της διοίκησης ως πρόεδρος καί ως μέλη, 
ανώτερος ή ανώτατος αξιωματικός των Ενόπλων Δυνάμεων, 
ανώτερος ή ανώτατος αξιωματικός των Σωμάτων Ασφα¬ 
λείας ή του Λιμενικού και δύο ανώτεροι υπάλληλοι του Γ.Λ.Κ. 

3. Για καθένα, από τα μέλη των παραπάνω τμημάτων 
διορίζεται ισόβαθμος ως αναπληρωτής. Τα αναπληρωματικά 
μέλη συμμετέχουν στις συνεδριάσεις μόνο αν τα τακτικά μέλη 
απουσιάζουν ή κωλύονται. 

4. Στις συνεδριάσεις των τμημάτων της Επιτροπής μπορεί 
να συμμετέχει και εκπρόσωπος των διωχθέντων χωρίς δίκαι¬ 
ο) μα ψήφου. Ο εκπρόσωπος αυτός ορίζεται κατά περίπτωση 
από την αναγνωρισμένη κατά τη δημοσίευση του νόμου αυ¬ 
τού οργάνωση, στην οποία ανήκει ο κρινόμενος. 


5. Χρέη εισηγητών στα τμήματα ασκούν υπάλληλοι·-των 
υπηρεσιών διοικητικού των αρμόδιων φορέιον. Οι εισηγητές 
των τμημάτων δεν έχουν δικαίωμα ψήφου.' 

6. Οι Επιτροπές αποκατάστασης οφείλουν να εκδίδουν τις 
αποφάσεις τους μέσα σε τρεις μήνες από τη χρονολογία υπο¬ 
βολής της σχετικής αίτησης. 

Άρθρο 26. 

Αποφάσεις Ένδικα μέσα. 

1. Κατά των αποφάσεων της Επιτροπής μπορεί ο Υπουρ¬ 
γός Οικονομικών ή ο ενδιαφερόμενος να ασκήσει έφεση ενώ¬ 
πιον του οικείου τμήματος του Ελεγκτικού Συνεδρίου. 

2. II έφεση ασκείται μέσα σε προθεσμία εξήντα ημερών 
από την ημερομηνία που κοινοποιείται η απόφαση. 

3. Αν 0 Υπουργός Οικονομικών αποδεχθεί την απόφαση 
της Επιτροπής ή εκδοθεί αμετάκλητη απόφαση του Ελεγκτι¬ 
κού Συνεδρίου που αναγνωρίζει το δικαίωμα αποκατάστασης 
του ενδιαφερομένου, ο αρμόδιος υπουργός ή το κατά νόμο α ρμό- 
διο όργανο οφείλει να εκδώσει σχετική απόφαση για τη διοικη¬ 
τική αποκατάσταση του ενδιαφερομένου. 

Άρθρο 27. 

Εξουσιοδοτική διάταξη. 

1. Με αποφάσεις του Υπουργού των Οικονομικών, που 
εκδίδονται μέσα σε δύο μήνες από τη δημοσίευση του νόμου 
αυτού, καθορίζονται ο τρόπος λειτουργίας της Ε.Α.Δ.Υ.Σ., 
ο τύπος των αποφάσεων που εκδίδονται από αυτή, η ενώ¬ 
πιον αυτής διαδικασία και κάθε άλλη λεπτομέρεια που έχει 
σχέση με τη διεκπεραίωση του έργου της. 

2. Με προεδρικό διάταγμα, που εκδίδεται με πρόταση 
του Υπουργού των Οικονομικών, μπορούν να συσταθούν και 
νέα τμήματα της .πιο πάνω Επιτροπής και να καθοριστεί η 
σύνθεση και ο τρόπος λειτουργίας της. 

Στα. τμήματα αυτά, στα οποία προεδρεύει σύμβουλος ή 
πάρεδρος των νομικών υπηρεσιών της διοίκησης, μπορεί να 
συμμετέχουν ως μέλη εκπρόσωποι τραπεζών, οργανισμών 
κοινής ωφέλειας ή άλλων νομικών προσώπων. 

3. Ο διορισμός των προέδρων, των μελών και των γραμ¬ 
ματέων της. Επιτροπής, καθώς και των αναπληρωτών τους, 
γίνεται με απόφαση του Υπουργού των Οικονομικών που 
πρέπει να εκδοθεί μέσα σε ένα μήνα από την έκδοση των απο¬ 
φάσεων της παρ. ,1. 

Άρθρο 28. 

Οικογένειες διωχθέντων. 

. Εάν ο υπάλληλος ή στρατιωτικός που αναφέρεται στα άρθρα 
16 έως 23 έχει πεθάνει πριν από την έναρξη της ισχύος του 
νόμου αυτού, τα μέλη της οικογένειάς του που δικαιούνται 
σύνταξη από μεταβίβαση μπορούν να ζητήσουν την αποκατά¬ 
στασή του.' 

Με βάση την αποκατάσταση αυτή κρίνονται και τα συντα- 
ξιοδοτικά δικαιώματά τους, εφόσον πληρόύνται και οι λοιπές 
νόμιμες προϋποθέσεις. 

Άρθρο 29. 

Στις διατάξεις των άρθρων 16 και 20 υπάγονται μόνο όσοι 
εξήλθαν από την υπηρεσία πριν από την κατάλυση της δη¬ 
μοκρατικής, νομιμότητας από το δικτατορικό καθεστώς που 
προέκυψε από το στρατιωτικό πραξικόπημα της 2.1ης Απρι¬ 
λίου 1967 και δεν έχουν αποκατασταθεί βάσει νομοθετημάτων 
που εκδόθηκαν μετά τις 23 Ιουλίου 1974 ή δεν υπάγονται στις 
ρυθμίσεις αυτών. 

Άρθρο 30. 

1. Η προθεσμία για την υποβολή αίτησης αποκατάστασης 
κατά τις διατάξεις των άρθρων 16, 19, 20 και 23 από τους 
υπαλλήλους και τους στρατιωτικούς που αναφέρονται στα 
άρθρα αυτά και από τα μέλη των οικογενειών τους είναι εξά- 
μηνή και αρχίζει από τη δημοσίευση στην Εφημερίδα της 
Κυβερνήσεως της απόφασης που προβλέπεται από την παρ. 1 
του άρθρου 27. Η εξάμηνη προθεσμία για όσους δικαιούνται 
να υπαχθούν στις διατάξεις των παραπάνω άρθρων και στε¬ 
ρούνται ακόμα την. ελληνική ιθαγένεια αρχίζει από την 
πρώτη του επόμενου μήνα μετά την επανάκτησή της. 

2. Η αναγνώριση του συνταξιοδοτικού δικαιώματος, που 
απορρέει από την κατά τα άρθρα 17,19, 21 και 23 διοικητική 
αποκατάσταση, γίνεται ύστερα από σχετική αίτηση του δι- 

καιούχου ή των μελών της οικογένειας του, εφόσον αυτός 
έχει πεθάνει. 

Η αίτηση υποβάλλεται στα αρμόδια να αποφασίζουν για 
τη σύνταξη όργανα και είναι απαράδεκτη, αν προηγουμένως 
δεν έχει εκδοθεί η σχετική πράξη της διοικητικής αποκατά¬ 
στασης. σε όσες περιπτώσεις προβλέπεται η έκδοσή της. 

ΤΜΗΜΑ Γ'. 

ΣΤΝΤΑΞΙΟΔΟΤΗΣΗ ΑΓΩΝΙΣΤΩΝ ΚΑΤΑ ΤΗΣ 
ΔΙΚΤΑΤΟΡΙΑΣ ΚΑΙ ΛΟΙΠΑ ΘΕΜΑΤΑ 

ΚΕΦΑΛΑΙΟ Α'. 

ΣΥΝΤΑΞΙΟΔΟΤΗΣΗ ΑΓΩΝΙΣΤΩΝ ΚΑΤΑ ΤΗΣ 
ΔΙΚΤΑΤΟΡΙΑΣ 

Άρθρο 31. 

Συνταξιοδότηση αγωνιστών. 

1. Όσοι Έλληνες πολίτες τραυματίστηκαν εξαιτίας της 
άμεσης δράσης τους ή της αντίθεσής τους, κατά του δικτα- 
τορικοό καθεστώτος της περιόδου από 21.4.67 έως 23.7.74 
δικαιούνται σύνταξη από το Δημόσιο Ταμείο, εφόσον τα πε¬ 
ριστατικά αυτά έχουν αναγνωριστεί με δικαστικές αποφάσεις 
ή προκύπτουν από δημόσια έγγραφα, που ε/δόθηκαν έως τις 
13 Ιουνίου 1984. 

Επίσης δικαιούνται σύνταξη από το Δημόσιο Ταμείο και 
τα μέλη των οικογενειών όσων θανατώθηκαν για τους πιο 
πάνω λόγους. 

2. Ως προς το ποσό της σύνταξης, την απόδειξη του τραυ¬ 
ματισμού και του είδους του τραύματος, τη σχέση του με τα 
γεγονότα που κατά την προηγούμενη παράγραφο παρέχουν 
δικαίωμα σύνταξης, το όργανο που προσδιορίζει το ποσοστό 
αναπηρίας, το συντάξιμο ποσοστό ανικανότητας, τα πρόσωπα 
της οικογένειας των φονευθέντων ή θανόντων που δικαιούν¬ 
ται σύνταξη, το ύψος της, την απόδειξη του θανάτου και τη 
διαδικασία απονομής της σύνταξης, έχουν ανάλογη εφαρμογή 
οι διατάξεις των άρθρων 3 έως 5, 6 παρ. 1, 7 παρ. 2, 8 έως 
12 και 14 παρ. 1. 

3. Για την αναγνώριση δικαιώματος σύνταξης σύμφωνα 
με το άρθρο αυτό, εκτός από την αίτηση και τα στοιχεία που 
αναφέρονται στο άρθρο 8, οι ενδιαφερόμενοι υποβάλλουν ανά¬ 
λογα με την περίπτωση και τα δικαιολογητικά που ορίζονται 
στο άρθρο 13, εκτός από το πιστοποιητικό αγωνιστή της Ε¬ 
θνικής Αντίστασης. 

4. Κατά τα λοιπά εφαρμόζονται αναλόγως οι διατάξεις 
του Κώδικα Πολεμικών Συντάξεων που αναφέρονται στις 
συντάξεις όσων έπαθαν κατά την εκτέλεση υπηρεσίας στον 
πόλεμο του 1940 - 1941 και στις συντάξεις των οικογενειών 
όσων θανατώθηκαν ή εξαφανίσθηκαν ή πέθαναν στον πόλεμο 
αυτόν. 

Άρθρο 32. 

Επιλογή σύνταξης ή αποζημίωσης. 

Όσοι θεμελιώσουν δικαίωμα σύνταξης με τις διατάξεις 
του προηγούμενου άρθρου και τους έχει αναγνωριστεί απο¬ 
ζημίωση σε βάρος του Δημοσίου για τη στέρηση των εισοδη¬ 
μάτων από την εργασία τους για την ίδια αιτία δικαιούνται 
να επιλέξουν τη μία από τις δύο παροχές με σχετική έγγραφη 
δήλωσή τους στην αρμόδια διεύθυνση του Γ.Λ.Κ. 

ΚΕΦΑΛΑΙΟ Β'. 

ΛΟΙΠΑ ΘΕΜΑΤΑ 

Άρθρο 33. 

Συνταξιοδοτική αποκατάσταση ειδικών κατηγοριών 
αναπήρων και θυμάτων άμαχου πληθυσμού. 

1. Συντάξεις που έχουν διακοπεί κατ’ εφαρμογή των δια¬ 
τάξεων της παρ. 4 του άρθρου 2 του Ν. 1640/1944 (ΦΕΚ 
173), εφόσον αναφέρονται σε θάνατο ή σε τραύματα που 
συνέβησαν από την κήρυξη του πολέμου 1940 έως την ημερο¬ 
μηνία της απελευθέρωσης κάθε περιοχής του εθνικού χώρου, 
όπως ειδικότερα ορίζεται στο άρθρο 3 του Ν. 1285/1982 
και εφόσον συντρέχουν οι προϋποθέσεις του Α.Ν.1512/1950 
(ΦΕΚ 235), χορηγούνται πάλι σε αυτούς ή στις οικογένειες 
όσων έχουν πεθάνει. 


2. Οι διατάξεις της προηγούμενης παραγράφου εφαρμό¬ 
ζονται και στις περιπτώσεις παθήματος ή θανάτου κατά το 
ίδιο χρονικό διάστημα, εφόσον ή αίτηση για απονομή, σύντα¬ 
ξης ή βοηθήματος έχει απορριφθεί μέχρι σήμερα κατ’ εφαρ¬ 
μογή της παρ. 4 του άρθρου 2 του Ν. 1640/1944. 

3. Η επαναχορήγηση της σύνταξης ή του βοηθήματος ή 
ο κανονισμός τους για πρώτη φορώ γίνεται με πράξη ή από¬ 
φαση των οργάνων που αποφασίζουν ή δικαιοδοτούν επί των 
συντάξεων, ύστερα από αίτηση των ενδιαφερομένων. 

Άρθρο 34. 

1. Ο χρόνος φυλάκισης, αιχμαλωσίας, ομηρίας ή εγκλει¬ 
σμού σε στρατόπεδα συγκέντρωσης των Ελλήνων πολιτών 
από τις Αρχές Κατοχής κατά την περίοδο 1941 - 1945 θεω¬ 
ρείται ως χρόνος συντάξιμης υπηρεσίας από το Δημόσιο και 
από οποιονδήποτε άλλον ασφαλιστικό φορέα κύριας ή επικου¬ 
ρικής ασφάλισης. 

2. Ο χρόνος συμμετοχής στην Εθνική Αντίσταση, που θεω¬ 
ρείται ως χρόνος στρατιωτικής υπηρεσίας κατά τις διατάξεις 
του άρθρου 2 του Π.Δ. 379/1983 λογίζεται συντάξιμος από το 
Δημόσιο και από οποιονδήποτε άλλον ασφαλιστικό φορέα κύ¬ 
ριας ή επικουρικής, ασφάλισης και αποδεικνύεται με το 
πιστοποιητικό του αγωνιστή της Εθνικής Αντίστασης που 
χορηγείται σύμφωνα με τις διατάξεις του άρθρου ΙΌ του πιο 
πάνω προεδρικού διατάγματος. 

3. II αναγνώριση ως συντάξιμου του χρόνου των προηγού¬ 
μενων παραγράφουν γίνεται σύμφωνα με τις προϋποθέσεις 
που ορίζουν οι κείμενες διατάξεις για την αναγνώριση της 
στρατιωτικής θητείας για κάθε ασφαλιστικό οργανισμό. 

Ειδικότερα για τους ασφαλιστικούς οργανισμούς κύριας 
και επικουρικής ασφάλισης αρμοδιότητας των Τπουργείων 
Κοινωνικιόν Ασφαλίσεων και Εμπορικής Ναυτιλίας, η παρα¬ 
πάνω αναγνώριση γίνεται σύμφωνα με τις προϋποθέσεις που 
ορίζουν οι διατάξεις του Ν. 1358/1983 (ΦΕΚ 64). 

Εφόσον με τον παραπάνω χρόνο θεμελιώνεται συνταξιοδο- 
τικό δικαίωμα, σύμφωνα με τις διατάξεις της νομοθεσίας τον 
κά^ε οργανισμού και με τους όρους και τις προϋποθέσεις της 
παρ. 1 του άρθρου 1 ίου Ν. 1358/1983 (ΦΕΚ 64). η εισφο¬ 
ρά ασφαλισμένου και εργοδότη, για το χρονικό διάστημα α.τό 
τον πιο πάνω χρόνο που απαιτείται για τη; συμπλήρωση, των 
χρονικών προϋποθέσεων ■ για τη -ίεμελίωσηι του συν ταξί οδο- 
τικού δικαιώματος, καταβάλλεται από το, Δημόσιο. 

Με κοινή απόφαση των Υπουργών Οικονομικών και του /.ατά 
περίπτωση αρμόδιου υπουργού ρυθμίζονται ο τρόπος, ο χρόνο; 
και άλλα όέματα καταβολής των παραπάνω εισφορών. 

4. Οι διατάξεις των προηγούμενων παραγράφων εφαρμό¬ 
ζονται και για όσους εξήλθαν από την υπηρεσία, καθώς και 
για τις οικογένειες όσων έχουν πεθάνει πριν αστό την έναρξη 
της ισχύος του νόμου αυτού. 

Άρθρο 35. 

Οικονομικά αποτελέσματα. 

Τα συνταξιοδοτικά δικαιώματα από την εφαρμογή του 
νόμου αυτού αρχίζουν από την πρώτη του επόμενου μήνα 
μετά την υποβολή της αίτησης για συνταξιοδότηση, η οποία 
σε κάθε περίπτωση πρέπει να συνοδεύεται με τα απαιτού- 
μενα δικαιολογητικά, μεταξύ των οποίων και η σχετική 
πράξη διοικητικής αποκατάστασης, όπου αυτή απαιτείται. 

Για τους ασφαλιστικούς οργανισμούς αρμοδιότητας του 
Υπουργείου Κοινωνικών Ασφαλίσεων εφαρμόζονται οι δια¬ 
τάξεις του Ν. 1358/1983. 

Άρθρο 36. 

Μαθητές και τελειόφοιτο! των παραγωγικών σχολών των 
Ενόπλων Δυνάμεων και των Σωμάτων Ασφαλείας, που κατα¬ 
τάχθηκαν στις εθνικές αντάρτικες ομάδες και οργανώσεις ή 
έδρασαν σε οποιοδήποτε χώρο που αναφέρεται στο ά:·5*:ο 2 
του Ν. 1285/1982 και που δεν τους επιτράπηκε να συνεχί¬ 
σου/ τις σπουδές τους ή να ενταχ&οόν στο στράτευμα όπως 
οι υπόλοιποι της τάξης τους ή που φονεύτηκαν, σε συγκρού¬ 
σεις με τον τ/βρί, ονομάζονται μόνιμοι αξιωματικοί με δα-3- 
μό αν·8υπολοχαγού. Επιπλέον προς αποκατάστασή τους τους 
απονέμονται τρεις 6α-5μοί, όπως ο νόμος προβλέπει. 

Άρθρο 37. 

Θεωρούνται στρατιωτικοί και υπάγονται στο· νομο αν.ον 
και οι προερχόμενοι από τη Σιβιτανιδειο Σχολή τεχνικοί ο π α¬ 
ξιωματικοί της· Πολεμικής Αεροπορίας, ο·· οποίοι είχαν αρ¬ 
χίσει τις σπουδές τους πριν από τη- γερμανοιταλική κατοχή 
και ονομάσθηκαν υπαξιωματικοί μετά την απελευθερωτή της 
Χώρας. 

Άρθρο 38. 

Στο άρθρο 11 του Ν. 1285/1982 προστίθεται παράγρα¬ 
φος 3, που έχει ως εξής: 

«3. Έφεδροι σε εφεδρεία: αξιωματικοί και. ανθοπασπιστες 
των Ενόπλων Δυνάμεων, οι οποίοι εξέπεσαν του βαθμού τους 
λόγω της συμμετοχής τους στην Εθνική Αντίσταση 1941— 
1944, αποκαθίστανται στο βαθμό τους. Οι αποκαθιστάμενο: 
σε εφαρμογή της διάταξης αυτής μπορούν να προαχθούν στον 
ανώτερο βαθμό, κατά, τα οριζόμενα ειδικότερα στο νόμο περί 
στελέχους εφέδρων αξιωματικών εφόσον υπηρέτησαν, ευδοκί- 
μως στις εθνικές αντάρτικες ομάδες και στις, εθνικές οργα¬ 
νώσεις πληροφοριών .και δολιοφθοράς. Γο ευδόκιμο της, υπη¬ 
ρεσίας διαπιστώνεται από τις αρμόδιες πρωτοβάθμιες η οευ- 
τεοοβάθμιες επιτροπές κρίσεως. που προβλεπονται στα αρυρα 

9 και 1Ϊ του IIΑ 379/1983». 

Άρθρο 39. 

1. Στην πρώτη περίοδο της παραγράφου 1 του άρθρου 1 
του Ν. 966/1979 (Φ.Ε.Κ. 210Α/1979) «Περί αντικατα- 
στάσεως διατάξεων του Ν. 404/1976 «Περί αποζημιωτιίος 
των εκ της υπηρεσίας αποχωρούν των καλλιτεχνών και τεχνι¬ 
κών της Εθνικής Λυρικής Σκηνής» και, μετά από τις, λέ¬ 
ξεις «αορίστου χρόνου» προστίθενται οι λέξεις «καλλιτέχνες 
που επανήλθαν με, το Ν. 193/19/5 «Περί επαναφοράς ει^ 
την Υπηρεσίαν, απολυθέντων εκτάκτων, κ.λπ.» (Φ.Ε.Κ. -23/ 

Α/1975) και». , ,- 

2. Από τη δικαιούμενη αποζημίωση κατα τις διατάξεις 
των Ν. 966/1979 και 1082/1980 εκπίπτονται τόσοι μηνιαίοι 
μισθοί όσοι ελήφθησαν κατά__την απόλυση η,την παραίτηση, 
κατά το χρονικό διάστημα από 21.4.1967 μέχρι 23.7.1·. / ·ι. 
υπολογιζόμενοι με βάση τις αποδοχές που λαμβάνουν κατα το 
χρόνο της με οποιαδήποτε τρόπο αποχώρησης απο την υπη¬ 
ρεσία. 

Άρθρο 40. 

Η περ. γ' της παρ. 5 του άρθρου 16 του Ν. 1256/1982 
ΦιΕΚ 65 Αι') αντικαθίσταται ως εξής;· «γ) Οί μουσικοί 


περιφερειών των λοιπών πρωτοδικείων. Σε περίπτωση εξ αν- 


^ πτί· ν ν / " ■ ■ · — - - » I 

και καθηγητές καλλιτεχνικών μαθημάτων» 

Άρθρο 41. 

1. Η κατά την παρ. 1 του άρθρου 28 του Ν., 1478/1984 
προθεσμία διορισμού δικαστικών υπαλλήλων από τους, πίνα¬ 
κες που καταρτίστηκαν από τις-εξεταστικές επιτροπές τού 
διαγωνισμού έτους 1984, η οποία λήγει την 31η Μαιου 198,.·. 
παρατείνεται μέχρι 31 Μαιου 1986. 

2. Αν σ’ ένα πρωτοδικείο έχει εξαντληθεί η δεν έχει κα¬ 
τάρτι σθεί ο πίνακας υποψηφίων του πρώτου, ή του, δεύτερου 
εισαγωγικού βαθμού, καλούνται για διορισμό υποψήφιοι απο 

τον άλλο πίνακα, , , 

3. Σε περίπτωση εξαντλήσεωίς και αυτου του πίνακα κα¬ 
θώς και σε περίπτωση που δε ν έχει διεξαχθεί διαγωνισμός 
σε περιφέρεια πρωτοδικείου, καλούνται για διορισμό στις θέ¬ 
σεις της εν λόγω πρωτοδικειακής περιφέρειας υποψήφιοι απο 
τον πίνακα του πρωτοδικείου της έδρας του οικείου εφετειου. 
Αν εξαντληθεί και αυτός ο πίνακας, επιτρέπεται να καλούν¬ 
ται υποψήφιοι από τον πίνακα μεν του Π ρωτοδικειοο Θεσσα¬ 
λονίκης προκειμένου περί καλύψεως κενών θεσεων των υπν Γ 
ρεσιών των περιφερειών των Εφετειων Κέρκυρας, Λαρισης, 
Θράκης, προκειμένου δε περί θέσεων των λοιπών περιφερει¬ 
ών ττς Χώρας από τον πίνακα των Πρωτοδικε'ων Αθηνών 
__. Πειραιώς. Προκειμένου περί περιφέρειας εφετειου στην 
οποία έχει καταρτισθεί πίνακας μόνο σε ένα πρωτοδικείο ε¬ 
κτός έδρας εφετείου, επιτρέπεται να καλούνται υποψήφιοι α,. 


τλήσεως του εν λόγω πίνακα έχουν εφαρμογή οι διατάξεις του 
προηγούμενου εδαφίου. 

Για την πλήρωση των κενών θέσεων της περιφέρειας του 
Εφετείου ϊωαννίνων επιτρέπεται να καλούνται για διορισμό 
υποψήφιοι από τον πίνακα του Πρωτοδικείου Θίεσσαλονίν.τς. 

Οι διοριζόμενοι με τις διατάξεις των προηγούμενων εδα¬ 
φίων δεν μπορούν να ζητήσουν μετάθεση στην περιφέρεια άλ¬ 
λου πρωτοδικείου προ της παρόδου πενταετίας από το διορι¬ 
σμό τους., 

4. Με την επιφύλαξη των προηγούμενων διατάξεων επι¬ 
τρέπεται μετά από απόφαση του Υπουργού Δικαιοσύνης η 
πλήρωση των κενών θέσεων με μετάθεση δικαστικού υπαλ- 
' λ ήλου από άλλη πρωτοδικείακή περιφέρεια σύμφωνα με τις 
διατάξεις .του άρθρου 19 του Ν'. 294/1976 για λόγους που 
αναφέρονται στην παρ. 3 περ. β, γ και δ. 

Στην προηγούμενη απόφαση καθορίζεται και η σειρά προ¬ 
τεραιότητας κάλυψης των κενών θέσεων με διορισμό ή μετά 
από αίτηση μετάθεσης. 

5; Στο τέλος της παρ. 3 του άρθρου 28 του Ν. 1478/ 
1984 «τροποποίηση διατάξεων του κώδικα πολιτικής δικονο¬ 
μίας και άλλες διατάξεις» προστίθεται το ακόλουθο εδάφιο: 
«Σε περίπτωση, επίσης,· που εξεταστικές επιτροπές συν έτα¬ 
ξα; τους πίνακες της προηγούμενης παραγράφου π.ριν απο 
την έναρξη ισχύος του παρόντος άρθιρου δεν συντασσονται 
καινούργιοι. 

■ Οι πίνακες αυτοί ισχύουν από το χρόνο σύνταξής- τους απο 
τις εξεταστικές επιτροπές». 

Άρθρο 42. 

Η περίπτωση <χ' της παρ. 14 του άρθρου 29 του Α.·Ν. 18 >·.'.· 
1951, που προστέθηκε με την παρ. 6 του άρθρου. 5 του Ν. 
825/1978 και αντικαταστάθηκε με το άρθρο· 2 του Ν. 
1305/1982, αντικαθίσταται ως εξής: 

«14. α) Από την 1η Μαιου 1985 το κατώτατα όρ-ο των 
συντάξεων- που καταβάλλει το ΙΚίΑ είναι ίσο· για μεν τις 
συντάξεις γήρατος και αναπηρίας καθώς και τις συντάξεις, 
ή τα βοηθήματα τύπου συντάξεως που χορηγούνται με δάση 
την'παρ. 7 του άρθρου 1 του Ν.Δ. 466/1970 με το< σύνολο 
19 κατώτατων ημερομισθίων ανειδίκευτου εργάτη, για δε τις 
συντάξεις λόγω θανάτου με το σύνολο 1 / κατωτατων ημερο¬ 
μισθίων ανειδίκευτου εργάτη. . ( 

Από την 1η Ιανουάριου 1986 τα παραπάνω κατώτατα όρια 
ορίζοντα/σε 20 και 18 ημερομίσθια ανειδίκευτου εργάτη αν¬ 
τίστοιχα. , , 

Τα κατώτατα αυτά όρια μειώνονται σε κάθε περίπτωση 
κατά το ποσοστό που ο συνταξιούχος λαμβάνει μειωμένη σύν¬ 
ταξη». ; 

Άρθρο 43. 

1. Το όριο ηλικίας για τη συνταξιοδότηση των απασχο¬ 

λούμενων σε οικοδομικές και τεχνικές εργασίες και περιλαμ¬ 
βανόμενων στην περίπτωση 2 του εδάφιου Α, της παοαγρα- 
φοο 1 του άρθρου 104 του κανονισμού ασφάλισης του ΪΚΑ 
μειώνεται κατά 2 χρόνια από 1.5.4985. , , 

2. Οι ημέρες ασφάλισης που πραδλέπονται απο την περί¬ 
πτωση γ' της παραγράφου 1 του άρθρου 2 του κανονισμού πε¬ 
ρ! βαρέων και ανθυγιεινών επαγγελμάτων, 


περίπτωσης 2 του εδαφίου Ά της παραγράφου 1 του άρθρου 
104 του κανονισμού ασφάλισης του ΙΚΑ. ( , 

3 Τα πλεονάσματα του ειδικού λογαριασμού δώρου εργα- 
τοτε’χνιτών οικοδόμων, που θα προκύπτουν μετά από κάθε 
οικονομική' χρήση, μεταφέρονται στο λογαριασμό εσόδων του 
ΙΚΑ, για την αντιμετώπιση της δαπανης απο την παοαπανω 
μείωση του ορίου ηλικίας. 

.·· Άρθρο 44. 

1 Προς αντιμετώπιση πρόσκαιρων αναγκών για την εκτέ¬ 
λεση έργων και εργασιών, καθώς και τη σύνταξη μελετών 

και προγραμμάτων του Υπουργείου Γεωργίας, επίτρεπε τα 1 , να 
προσλαμβάνονται μέχρι διακόσιοι (200 : ) μισθωτοί, διαφόρων 
ειδικοτήτων, με σχέση εργασίας ιδιωτικού δίκαιον ορισμένοι) 
χρόνου. 

2. II πρόσληψη του προσωπικού αυτού γίνεται κυρίως από 
Έλληνες το γένος πολιτικούς πρόσφυγες και τους απογό¬ 
νους τους που επαναπατρίζονται. 

3. Με κοινή απόφαση των Υπουργών Προεδρία; της Κυ¬ 
βέρνησης και Γεωργίας καθορίζονται οι ειδικότητες και τα 
απαιτούμενα για κάθε ειδικότητα, τυπικά προσόντα, καθώς 
και το ανώτατο και κατώτατο όριο ηλικίας αυτών που προσ¬ 
λαμβάνονται. 

4. Με αποφάσεις του Υπουργού Γεωργίας, που δεν δημο¬ 
σιεύονται στην Εφημερίδα της Κυβερνήσεως, κατανέμεται το 
προσωπικό της παρ. 1 κατά ειδικότητα στις υπηρεσιακές μο¬ 
νάδες του Υπουργείου, ανάλογα; με τις ανάγκες τους. 

5. Η πρόσληψη κοκ γενικά η υπηρεσιακή κατάσταση του 
ποοσωπικού αυτού διεπεται από τις διατάζεις του Κεφ. Δ 
του Ν. 993/1979 (ΦΕΚ 281 Α/1978), όπως αυτές ισχύουν 
κάθε φορά». 

Άρθρο 45. 

1. Το σύνολο των μηνιαίων αποδοχών των υπαλλήλων, των 
οποίων οι αποδοχές καθορίζονται, σε ποσοστιαία αναλογία με 
τις αποδοχές Υπουργού ή Προέδρου του Αρείουι Πάγου, λαμ- 
βάνετα; υπόψη για τον υπολογισμό των επιδομάτων εορτών 
Χριστουγέννων και Πάσχα, του επιδόματος άδειας, καθώς 
και του ωρομίσθιου και της ημερήσιας εκτός έδρας αποζη¬ 
μίωσης. 

2. Ποσά, τα οποία έχουν ήδη καταβληθεί στους παραπά¬ 
νω υπαλλήλους σύμφωνα με τις ρυθμίσεις της παραγράφου 1 
του άρθρου αυτού και. που έχουν θεωρηθεί, σύμφωνα με τις 
διατάξεις, που ίσ-χυαν μέχρι τώρα, σαν αχρεωστήτως κατα- 
βληθέντα, δεν αναζητούνται. 

Άρθρο 46. 

1. Η αντίσταση κατά του δικτατορικού καθεστώτος 1967— 
1974 στο έδαφος της Ελλάδας και του εξωτερικού αναγνω¬ 
ρίζεται σαν υπηρεσία υπέρ της πατρίδας και του δημοκρατι¬ 
κού πολιτεύματος. Ο ετήσιος πανελλήνιος εορτασμός της 
17ης Νοέμβρη αποτελεί έμπρακτη απόδοση της οφειλόμενης 
από το έθνος τιμής στην αντίσταση κατά του δικτατορικού 
καθεστώτος. 

2. Σε όσους ανάπτυξαν αντιστασιακή δράση κατά της δι¬ 
κτατορίας και διώχθηνυαν για τη δράση τους αυτή απονέμε- 
ται τιμητικό δίπλωμα και αναμνηστικό μετάλλιο. 

3. Η αντιστασιακή δράση κατά της δικτατορίας και η 
δίωξη για τη δράση αυτή αποδείχνεται: 

α) Με βεβαίωση δημόσιας αρχής για τη φυλάκιση ή εκτό- 
πιση ή κράτηση σε στρατιωτικά, αστυνομικά και κάθε είδους 
/.ρατητήρια ή δίωξη από τις ν-αταδιωκτιτός υπηρεσίες της 
δικτατορίας ή την αφαίρεση ιθαγένειας ή διαβατηρίου ή απα¬ 
γόρευση εισόδου ή τη διακοπή αναβολής στράτευσης λόγο) 
σπουδών εξαιτίας της δράσης αυτής. 

β) Η έλλειψη των πιο πάνω καλύπτεται από υπεύθυνη δή¬ 
λωση ή ένορκη κατάθεση του ίδιου 1 του ενδιαφερομένου και 
όμοιες δηλώσεις ή' ένορκες καταθέσεις δύο άλλων αντιστα¬ 
σιακών. 

4. Με απόφαση του Υπουργού Εσωτερικών ορίζεται βάσει 
των παραπάνω κριτηρίων η διαδικασία αναγνώρισης όσων 


αγωνίστηκαν κατά της δικτατορίας 1967—1974 και διώ- 
χθηκαν εξαιτίας της δράσης τους αυτής. 

' Αρθρο 47. 

Η παράγραφός 3 του άρθρου 12 του Ν. 1232/1982 αντι¬ 
καθίσταται ως εξής: 

«3. Οι ανωτέρω επιτροπές της παρ. 2 καταργούνται αυτο¬ 
δίκαια μετά την κρίση όλων των σχετικών αιτήσεων. 

Οι απολυ-θέντες ή εξαναγκασθέντες σε παραίτηση μη τα¬ 
κτικοί υπάλληλοι ανήκοντες και σε κρατικά νομικά πρόσωπα 
ιδίίοτικού δικαίου με οιαδήποτε σχέση εργασίας ή χρόνο και 
τρόπο· αμοιβής και μη συνταξιοδοτηθέντες, που συμπλήρωσαν 
εξάμηνο τουλάχιστον συνολική υπηρεσία κατά το άρθρο 1 του 
Ν. 193/1975, υπάγονται στις ρυθμίσεις των δύο προηγουμέ¬ 
νων παραγράφων, καθώς κα ( στις ρυθμίσεις των διατάξεων 
του άρθρου 7 παρ. 2 του Ν. 193/1. 5, με υποχρέωση επι¬ 
στροφής της κατά το άρθρο 4 του ίδιου νόμου καταβληθεί σας 
σ' αυτούς αποζημιώσεως». 

Οι διατάξεις του β' εδαφίου της πιο πάνω· παραγράφου 
εφαρμόζονται από την έναρξη ισχύος του Ν. 1232/1962. 

Η προθεσμία της παρ. 1 του άρθρου 19 του Ν. 1476/1984 
ισχύει και για τη δευτεροβάθμια κρίση και αρχίζει από τη 
δημοσίευση του νόμου. αυτού. 

Άρθρο 48. 

Έναρξη ισχύος. 

Η ισχύς του νόμου αυτού αρχίζ···. από τη δημοσίευσή του 
στην Εφημερίδα της Κυβερνήσεως, εκτός αν ορίζεται διαφο¬ 
ρετικά. 

Παραγγέλλουμε τη δημοσίευση του παρόντος στην Εφημε- 
δα της (Κυβερνήσεως και την εκτέλεσή του ως νόμου του. 
Κράτους. 

Αθήνα, 25 Απριλίου 1985 

ΚΟΙΝ. ΑΣΦΑΛΙΣΕΩΝ ΣΥΓΚΟΙΝΩΝΙΩΝ 

ΓΕΩΡΓΙΟ* ΓΕΝΝΗΜΑΤΑΣ ΓΙΑΝ. ΠΑΠΑΔΟΝ1ΚΟΛΑΚΗΣ 

ν ΔΗΜΟΣΙΑΣ ΤΑΞΗΣ ΕΜΠΟΡΙΚΗΣ ΝΑΥΤΙΛΙΑΣ 

ΙΩΑΝΝΗΣ ΣΚΟΥΛΑΡΙΚΗΣ ΓΕΩΡΓΙΟΣ ΚΑΤΣΙΦΑΡΑΣ 

θεοτρήΰηκε και τέϋηκε η Μεγάλη Σφραγίδα τον Κράτονς. 
Αθήνα, 26 Απριλίου 1986 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ΓΕΩΡΓΙΟΣ . ΑΛΕΞΑΝΔΡΟΣ ΜΑΓΚΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



